
Ministru kabineta rīkojums Nr. 220
Rīgā 2023. gada 20. aprīlī (prot. Nr. 20 14. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Neatliekamās medicīniskās palīdzības dienestam) finansējumu 124 788 euro apmērā, lai nodrošinātu vienreizēja pabalsta izmaksu Neatliekamās medicīniskās palīdzības dienesta darbiniekiem par gūtajiem smagajiem veselības bojājumiem izsaukuma izpildes laikā un izmaksas tuviniekiem Neatliekamās medicīniskās palīdzības dienesta darbinieku nāves gadījumā, tai skaitā:
· 1.1. finansējumu 99 215 euro apmērā – saskaņā ar Neatliekamās medicīniskās palīdzības dienesta 2023. gada 20. janvāra lēmumu Nr. 24.1-1.5/2023/2;
· 1.2. finansējumu 25 573 euro apmērā – saskaņā ar Neatliekamās medicīniskās palīdzības dienesta 2023. gada 17. janvāra lēmumu Nr. 24.1-1.5/2023/1.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

